नई दिल्ली/गाजियाबाद (जेएनएन)। प्रसिद्ध जैन मुनि तरुण सागर महाराज को उत्तर प्रदेश के मुरादनगर में समाधि दी जाएगी। तरुण सागर की अंतिम यात्रा मुरादनगर तीर्थ पहुंच चुकी है। अंतिम यात्रा के दौरान हज़ारों की भीड़ उनके पीछे-पीछे चल रही है। यहां के तरुण सागरम तीर्थ पर श्रद्धालुओं का हुजूम लगा हुआ है। जैन मुनि सौरभ सागर तरुण सागर जी महाराज का अंतिम संस्कार कराने पहुंच चुकेे हैं। 24 फरवरी 2017 को तरुण सागर महाराज ने अंतिम बार मुरादनगर स्थित तरुण सागरम तीर्थ में प्रवचन दिया था।